Dimpués d'a Segunda Guerra Mundial se dividió o territorio alemán en quatre zonas baixo control d'as tropas d'os Aliatos. A Republica Democratica Alemana s'establió o 7 d'octubre de 1949 en a zona d'Alemanya baixo control sovietico, con Wilhelm Pieck como primer president. A Unión Sovietica estió o primer Estato en reconoixer a la nueva RDA y en prencipiar relacions diplomaticas. Ixe mesmo anyo atros estatos socialistas feban o mesmo: Albania, Bulgaria, Checoslovaquia, a Republica Popular China, Coreya d'o Norte, Rumanía, Polonia y Hongría. A Republica Federal d'Alemanya, establita tamién en l'anyo 1949, se negó a reconoixer a la RDA.